Այդուհանդերձ, արդեն մարզպետացուների թեկնածուների անուններ են շրջանառվում: Այս օրերին կռվախնձոր է դարձել հանրապետության ամենաաղքատ մարզը՝ Շիրակը: Տեղեկություններ եղան, որ այն կրկին բաժին է հասնելու Դաշնակցությանը եւ մարզպետ է նշանակվելու ՀՅԴ-ական Հակոբ Մաթիլյանը: Նա նախկինում ջրային պետական կոմիտեի Շիրակի կառույցի ղեկավար է եղել: Այս մարզի վրա աչք ուներ նաեւ Ծառուկյան խմբակցության պատգամավոր, Գյումրու նախկին քաղաքապետ Վարդան Ղուկասյանը: Սակայն, այս տարբերակն այնքան է զայրացրել քաղհասարակությանը, որ նրանք մի քանի օր առաջ եկել են Երեւան եւ հանդիպել ՔՊ-ի էլիտայի ներկայացուցիչների հետ: Այժմ որպես մարզպետի թեկնածու շրջանառվում է ՔՊ-ական, գյումրեցի Կարեն Սարուխանյանի անունը: